KLASA: 112-02/21-01/01

URBROJ: 2196-119-01-21-23

Vukovar, 24. svibnja 2021.

**POZIV NA TESTIRANJE** **KANDIDATA** **(m/ž)**

koji su podnijeli pravovremene i potpune prijave te ispunjavaju formalne uvjete iz javnog

natječaja za popunu radnih mjesta u Državnom arhivu u Vukovaru

(Narodne novine br. 49/2021)

**I. Mjesto i vrijeme održavanja testiranja**

Pisano testiranje kandidata (m/ž) bit će održano **31. svibnja 2021. (ponedjeljak) od 8:00 do 9:00 sati u čitaonici Državnog arhiva u Vukovaru, Županijska 66, Vukovar.**

Zapisnik o rezultatima pisanog testiranja bit će objavljen na oglasnoj ploči Državnog arhiva u Vukovaru istoga dana, najkasnije do 10:00 sati.

2. Testiranje (provjera) informatičke osposobljenosti i vještina kandidata (m/ž) koji su zadovoljili na pisanom testu bit će održano **31. svibnja 2021. (ponedjeljak), od 10:00 do 11:10 sati, u čitaonici Državnog arhiva u Vukovaru.**

Zapisnik o rezultatima testiranja informatičke osposobljenosti i vještina bit će objavljen na oglasnoj ploči Državnog arhiva u Vukovaru istoga dana, najkasnije do 12:00 sati.

3. Razgovor (intervju) s kandidatima (m/ž) koji su zadovoljili na testu informatičke osposobljenosti i vještina obavit će se **31. svibnja 2021. (ponedjeljak), s početkom u 13:00 sati, u Državnom arhivu u Vukovaru.**

Zapisnik o rezultatima razgovora (intervjua) bit će objavljen na oglasnoj ploči Državnog arhiva u Vukovaru istoga dana, najkasnije do 15:00 sati.

4. Nakon provedenog pisanog testiranja, testiranja informatičke osposobljenosti i vještina i razgovora (intervjua), utvrđuje se rang-lista kandidata (m/ž), prema ukupnom broju ostvarenih bodova te se sastavlja Zapisnik o provedenom postupku testiranja. Zapisnik i rang-lista kandidata (m/ž) bit će objavljeni na oglasnoj ploči Državnog arhiva u Vukovaru.

5. Kandidati (m/ž) koji zadovolje na pisanom testu, na testu informatičke osposobljenosti i vještina i na razgovoru (intervjuu) bit će upućeni na provjeru radnih kompetencija i osobina koja će se provesti **1. lipnja 2021. (utorak), s početkom u 08:30 sati,** **u prostorijama Hrvatskog zavoda za zapošljavanje – Područni ured Vukovar, Vladimira Nazora 12, sala 6.**

6. Kandidati koji pristupaju provjeri radnih kompetencija i osobina na Hrvatskom zavodu za zapošljavanje – Područni ured Vukovar o tome će biti i osobno obaviješteni putem elektronske pošte.

7. Kandidati (m/ž) koji u cijelosti ispunjavaju formalne uvjete natječaja (inicijali imena i prezimena abecednim redom) su sljedeći:

za radno mjesto arhivist/arhivistica

A. R.

N. K.

Z. Š.

I. T.

8. U tijeku je dostava pisanih obavijesti preporučenom poštom kandidatima (m/ž) prijavljenima na natječaj koji ne ispunjavaju formalne uvjete iz natječaja i/ili nisu podnijele pravovremenu i potpunu prijavu.

**II. Pravila testiranja, upozorenja i obavijesti**

1. Kandidati (m/ž) se moraju prijaviti na testiranje od 7:30 do 8:00 sati.

2. Kandidati (m/ž) koji dođu nakon istaknutog roka neće moći pristupiti testiranju.

3. Ne postoji mogućnost naknadnog testiranja bez obzira na razloge koji pojedinog kandidata (m/ž) eventualno priječe da pristupi testiranju u naznačeno vrijeme.

4. Smatra da se da je kandidat (m/ž) koji se ne odazove na poziv za pisano testiranje, testiranje informatičke osposobljenosti i vještina, razgovor (intervju) i provjeru radnih kompetencija i osobina na HZZ-e, bez obzira na razloge, povukao prijavu na natječaj.

5. Smatrat će se da je prijavu povukao i onaj kandidat (m/ž) koji tijekom testiranja remeti mir i/ili pravila ponašanja s kojima će biti upoznat, kao i kandidat (m/ž) koji ne predoči osobnu iskaznicu u svrhu dokazivanja identiteta, kao i kandidat koji se ne pridržava propisanih epidemioloških mjera.

6. Po dolasku na testiranje, od kandidata (m/ž) će biti zatraženo predočavanje osobne iskaznice radi utvrđivanja njegova identiteta. Kandidati (m/ž) koji ne mogu dokazati identitet, osobe za koje je utvrđeno da ne ispunjavaju formalne uvjete propisane javnim natječajem kao i osobe za koje se utvrdi da nisu podnijele prijavu na javni natječaj za radno mjesto za koje se obavlja testiranje, ne mogu pristupiti testiranju.

7. Po utvrđivanju identiteta, kandidati (m/ž) će biti upućeni u odgovarajuću prostoriju Arhiva u kojoj će se održavati testiranje.

8. Testiranje se obavlja u skladu s Odlukom o osnivanju Povjerenstva za provedbu javnog natječaja za popunu radnih mjesta, čiji je sastavni dio Uputa o postupanju Povjerenstva u provedbi natječaja (KLASA: 112-02/21-01/01, URBROJ: 2196-119-01-21-14).

9. Za vrijeme testiranja nije dopušteno:

- koristiti se bilo kakvom literaturom odnosno bilješkama,

- koristiti mobitel ili druga komunikacijska sredstva,

- napuštati prostoriju u kojoj se provjera odvija bez odobrenja osobe koja provodi testiranje,

- razgovarati s ostalim kandidatima (m/ž), niti na drugi način ometati ostale kandidate (m/ž).

10. Ukoliko pojedini kandidat (m/ž) prekrši pravila iz točke 9. Pravila testiranja, upozorenja i obavijesti bit će udaljen s testiranja, a test Povjerenstvo neće priznati niti ocijeniti.

11. Kandidati (m/ž) za radno mjesto arhivist/ica na testiranju mogu ostvariti najviše 50 bodova od čega najviše 30 bodova na pisanom testu, 10 bodova na testu informatičke osposobljenosti i vještina te 10 bodova na razgovoru (intervjuu).

12. Pisani test za radno mjesto arhivist/ica sadrži 30 pitanja iz područja arhivskog zakonodavstva i djelatnosti. Svako pitanje nosi 1 bod. Ukupan broj bodova iznosi 30. Kandidatima će biti omogućeno da test rješavaju 60 minuta (1 sat).

13. Smatra se da je kandidat (m/ž) zadovoljio na pisanom testu ako je postigao rezultat od najmanje 60% točnih odgovora, odnosno 18 bodova.

14. Test (provjera) informatičke osposobljenosti i vještina sastojat će se od 5 pitanja koja se odnose na praktični rad na računalu, odnosno na osnove uporabe računalnog sustava Microsoft Windows 10 i osnove uporabe programskog paketa MS Office (Word, Excel i PowerPoint). Predviđeno vrijeme u kojem će svaki kandidat (m/ž) trebati riješiti sve postavljene zadatke i zadaće iznosi 20 minuta.

15. Smatra se da je kandidat (m/ž) zadovoljio na testu informatičke osposobljenosti i vještina ako je postigao rezultat od najmanje 60% točnih odgovora, odnosno 6 bodova.

16. Kroz razgovor s kandidatima (m/ž) valorizira se osobna prezentacija, komunikacijske vještine, interesi, profesionalni ciljevi i motivacija za rad na radnom mjestu za koje su se prijavili. Na razgovoru kandidati (m/ž) mogu ostvariti od 0 do 10 bodova kako je naznačeno na Obrascu za procjenu kandidata (m/ž) nakon obavljenog razgovora.

17. Smatra se da je kandidat zadovoljio na razgovoru (intervjuu) ako je postigao rezultat od najmanje 60 % točnih odgovora, odnosno 6 bodova.

18. Svi kandidati koji pristupaju testiranju u Državnom arhivu u Vukovaru te provjeri radnih kompetencija i osobina u Hrvatskom zavodu za zapošljavanje – Područni ured Vukovar dužni su sa sobom ponijeti zaštitnu masku za lice i pridržavati se propisanih epidemioloških mjera.

19. O rezultatima natječaja kandidati (m/ž) će biti obaviješteni na isti način i u istom roku.

**III. Literatura za pripremu kandidata:**

Zakon o arhivskom gradivu i arhivima (NN 61/18, 98/19), dostupno na: Ministarstvo kulture i medija RH - Propisi – Arhivska djelatnost, https://min-kulture.gov.hr/propisi-543/arhivska-djelatnost-16231/16231

Uredba o osnivanju Državnog arhiva u Vukovaru ([NN 7/07](http://www.nn.hr/clanci/sluzbeno/2007/0289.htm)), dostupno na: Ministarstvo kulture i medija RH - Propisi – Arhivska djelatnost, https://min-kulture.gov.hr/propisi-543/arhivska-djelatnost-16231/16231

Pravilnik o uvjetima smještaja, opreme, zaštite i obrade arhivskog gradiva, te broju i strukturi stručnog osoblja arhiva ([NN 1](http://www.nn.hr/clanci/sluzbeno/2004/1404.htm)[21/19](https://narodne-novine.nn.hr/clanci/sluzbeni/full/2019_12_121_2402.html)), dostupno na: Ministarstvo kulture i medija RH - Propisi – Arhivska djelatnost, https://min-kulture.gov.hr/propisi-543/arhivska-djelatnost-16231/16231

Pravilnik o korištenju javnog arhivskoga gradiva ([NN](http://www.nn.hr/clanci/sluzbeno/1999/1260.htm)[121/19](https://narodne-novine.nn.hr/clanci/sluzbeni/full/2019_12_121_2401.html)), dostupno na: Ministarstvo kulture i medija RH - Propisi – Arhivska djelatnost, https://min-kulture.gov.hr/propisi-543/arhivska-djelatnost-16231/16231

Pravilnik o evidencijama u arhivima ([NN 90/02](http://www.nn.hr/clanci/sluzbeno/2002/1475.htm), [106/07](http://www.nn.hr/clanci/sluzbeno/2007/3098.htm)), dostupno na: Ministarstvo kulture i medija RH - Propisi – Arhivska djelatnost, https://min-kulture.gov.hr/propisi-543/arhivska-djelatnost-16231/16231

Pravilnik o stručnim arhivskim zvanjima i drugim zvanjima u arhivskoj struci te uvjetima i načinu njihova stjecanja (NN [104/19](https://narodne-novine.nn.hr/clanci/sluzbeni/full/2019_10_104_2090.html)), dostupno na: Ministarstvo kulture i medija RH - Propisi – Arhivska djelatnost, https://min-kulture.gov.hr/propisi-543/arhivska-djelatnost-16231/16231

Pravilnik o upravljanju dokumentarnim gradivom izvan arhiva ([NN 105/20](https://narodne-novine.nn.hr/clanci/sluzbeni/full/2020_09_105_1963.html)), dostupno na: Ministarstvo kulture i medija RH - Propisi – Arhivska djelatnost, https://min-kulture.gov.hr/propisi-543/arhivska-djelatnost-16231/16231

ISAD (G): Opća međunarodna norma za opis arhivskoga gradiva, 2. zid., 2001., Zagreb, dostupno na: Hrvatski državni arhiv - Arhivska služba – Arhivske norme, http://www.arhiv.hr/Portals/0/ISAD\_%28G%29\_2\_Izd\_Hrv.pdf